Франсиско де Кеведо
Орфей в Ада

Превод от испански: Александър Муратов, Атанас Далчев, 1978

chitanka.info

Орфей в Ада[0]

Орфей нещастен слезе в ада

да дири своята жена:

човек в прокълната страна

с прокълнат помисъл попада.

Запя и си изля тъгата,

но изумление по-голямо

събуждаше от песента му

на подвига му новотата.

Разсърди бога тая дързост

и за най-тежка казън той

избра — от вечния покой

жената му да върне бързо.

Макар да го наказа грубо,

като съпругата му даде,

за песента му във награда

го улесни да я изгуби.

[0] Орфей в ада — когато жена му Евридика умряла, Орфей слязъл в подземното царство Аид и с песните си получил право да я върне на земята. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.